Ses ruimtevaarders in Internasionale Ruimtestasie veiligDie Internasionale Ruimtestasie. Foto: Nasa/Flickr Die ses het met gasmaskers gewapen uit die Russiese module gekom waarin hulle geskuil het nadat ŉ alarm vroeër aangedui het dat die ammoniakvlakke van die Amerikaanse deel van die IRS gevaarlik hoog geword het. Toetse het geen teenwoordigheid van ammoniak aangetoon nie, en dit word vermoed dat ŉ rekenaarfout die “probleem” veroorsaak het. Die Amerikaanse segment is van die Russiese geskei. Die bemanning wat in die Russiese deel saamgetrek het, het ŉ dag lank die data van verskillende instrumente bestudeer voordat hulle tot die gevolgtrekking gekom het dat geen ammoniak gelek het nie.